**Pályázati felhívás**

**Telki Község Önkormányzatának tulajdonában lévő épületek**

**üzemeltetési feladatainak ellátására**

Telki Község Önkormányzat képviselő-testülete pályázatot ír ki a tulajdonában lévő épületek üzemeltetési feladatainak ellátására **2025. március 01. és 2026. február 28.** közötti időszakra vonatkozóan.

*A pályázat benyújtásának határideje:* ***2025. …………………. óra***

***A pályázat benyújtásának helye:***

Telki Polgármesteri Hivatal (2089 Telki, Petőfi u.1.) titkárságán

***A pályázat benyújtásának módja:***

* személyesen a fent megjelölt helyen, vagy
* postai úton

zárt borítékban **„Telki Község Önkormányzatának tulajdonában lévő épületek üzemeltetési feladatainak ellátása – pályázat 2025”** megjelöléssel egy példányban.

A pályázatok elbírálása 2025. február hónapban várható. A pályázat kiírója fenntartja magának a jogot, hogy a pályázatot eredménytelennek nyilvánítsa.

Ajánlatkérő az ajánlatokat a legalacsonyabb ajánlati ár alapján bírálja el.

**Pályázati feltételek:**

A pályázónak a mellékelt dokumentum szerint büntetőjogi felelősségének tudatában cégszerűen aláírt eredeti példányban benyújtott dokumentumon nyilatkoznia kell arról, hogy elnyert pályázat esetén történő szerződéskötés időpontjától a szerződés teljes idejére a munkavégzéshez szükséges személyi, műszaki, technikai feltételek rendelkezésére állnak és rendelkezik az összes szükséges engedéllyel, jogosultsággal, valamint, hogy a vállalkozás nem áll csődeljárás alatt és nincs semmilyen köztartozása, átlátható szervezetnek minősül továbbá, hogy a pályázat mellékletét képező vállalkozási szerződés tervezetet elfogadja. A pályázónak a pályázatához csatolni kell a szerződéses időszakra vonatkozó teljeskörű felelősség biztosítási kötvény igazolásáról szóló dokumentumot. A szerződéses időszak kezdetéig a pályázónak be kell mutatnia a foglalkoztatni kívánt személy(ek) részéről az erkölcsi bizonyítványt(okat).

A pályázattal kapcsolatban további információt Telki Polgármesteri Hivatal Településfejlesztési Csoport Hoós Péter: muszak@telki.hu e-mail címen lehet kérni.